Köszönetnyilvánítás az Alapítványi Bál sikeréért
A 2013. február 16-án megtartott ’Retro Party’ címmel ellátott Szülők és Pedagógusok által szervezett bál a gyermekeink érdekében történő összefogás egyik legszebb példája volt iskolánk és az Alapítvány közös történetében.
Bár a szervezés során sok probléma merült fel, a jó szándék, a nemes cél érdekében tett erőfeszítések minden nehézséget elsimítottak. A büfé szorgalmas, figyelmes szervezete, a csodálatos, vendégszerető és korhű dekoráció, az udvariasan tálalt, ízletes vacsora, a kiváló zenekar, a diákjaink, a szülők, pedagógusok és vendégszereplők által előadott szívből nagyszerű műsor, a ruhatár, a takarítás, az ügyelet, mind azt mutatta, hogy minden szervező-rendező szívvel-lélekkel azon dolgozik, hogy felejthetetlen, szép estét adjon a megjelenőknek.
Sokan már szinte ismerősként térnek vissza, hiszen évek óta megtapasztalták az Aranykapu Alapítvány báljainak vendégszerető vidám, fergeteges, talán a mindennapok gondjait feledtető hangulatát.
Ezúton fejezem ki köszönetem az Aranykapu Alapítvány Kuratóriumának, az Arany János Iskola Szülői Munkaközösségének és minden a szervezésben és lebonyolításban résztvevő szülőnek, kollégámnak és diáknak.
Köszönöm a Bál támogatóinak: szülőknek, diákjainknak, pedagógusoknak, kis-és nagyvállalkozóknak a szponzori segítséget. A Bál bevétele hozzá járul ahhoz, hogy nagyon sok kis- és nagydiákunk juthat el tanulmányi-, művészeti- és sportversenyekre, tanulmányi kirándulásokra, kaphatnak év végi jutalomkönyvet, stb.
Mindezt sikerült úgy megvalósítanunk, hogy közben jól éreztük magunkat, egy felejthetetlen hangulatú estét töltöttünk együtt.
Az Arany János Iskola diákjainak nevében KÖSZÖNÖM!